open-index/open-wikipedia-markdown huggingface dataset:
Xeografía litoral

miniatura|300 px|Praia da Lanzada
A **xeografía litoral** é unha rama da xeografía que estuda a relación entre a terra e a auga e o clima na zona costeira (ademais doutros factores xeográficos).

## Zonas costeiras 
As zonas costeiras son un tipo de espazo con características especiais, porque resultan da intersección de tres factores xeográficos, principalmente, como son o relevo, o clima e o mar, polo que a dinámica destes tipos de paisaxe resulta máis complexa. Esta interacción de factores, que inclúen a presenza ocasional doutros factores (como a presenza de esteiros, urbanizacións, verteduras, actividade humana, xeo, etc), poden facer o estudo aínda máis complexo.

A xeografía litoral estuda as paisaxes costeiras no seu conxunto e, en particular, a súa dinámica.

## Costa 
miniatura|250px|Esquema do proceso de erosión costeira
A costa, sendo o punto de encontro entre a terra e a auga, é un ambiente en que ocorren constantemente a erosión (eliminación de material, debida ás ondas e mareas, correntes mariñas e vento) e sedimentación (depósito de material procedente de ríos próximos ou de franxas de litoral). A suma destes procesos é o balance de sedimentos na costa. O impacto deste balance de sedimentos sobre a forma da costa pode ser:
* Se o saldo é negativo e a erosión é predominante, a costa é alta, marcada por cantís e rochedos;
* Se o saldo é positivo, con predominio dos fenómenos de depósito, a costa será baixa. Neste caso poden distinguirse dúas posibilidades: costas abertas, onde hai unha clara separación lineal entre a auga e a costa; ou costas protexidas, cando, despois dunha primeira liña de terra se abren espazos de auga máis ou menos ligadas ao mar (como as lagoas).

### Praia 
A parte da costa afectada pola acción das ondas é a praia, comprendida desde a base da praia (que tamén é o límite inferior da costa) ata o máis alto nivel alcanzado polas ondas nas tempestades máis violentas.

A praia pode dividirse en tres zonas:
* Zona emerxida: a porción da praia que é alcanzada pola auga só durante as ondas particularmente violentas, como as producidas nos temporais;
* Zona intermareal: é a parte da praia alternativamente descuberta ou oculta baixo a auga, dependendo da ondada e das mareas. Está delimitada polos límites máximos e mínimos atinxidos pola auga durante as mareas máis altas e máis baixas,
* Zona somerxida: é a parte do conxunto que está sempre cuberta de auga, se ben segue estando afectada pola acción da dinámica litoral.

A diferenza nas condicións de ondas que poden xurdir dunha praia significa que poden ter características físico-xeográficas moi diferentes. Dependendo da forma dunha liña costeira pódese falar de: península, istmo, cabo e golfo. A estrutura do litoral é moi variada e depende da terra, das augas que corren sobre el e da súa exposición a condicións meteorolóxicas diversas.
Xeografía matemática

A **xeografía matemática**, ten o seu foco na superficie da Terra, estudando a súa representación matemática e a súa relación coa lúa e o sol. Esta vocación dual non é contraditoria, porque a través do estudo dos fenómenos da superficie que ocorren produto da interacción co sol e a lúa pode ser mapeado en Ecuador, os trópicos, as liñas polares, coordenadas xeográficas e ata medir o tamaño da Terra.

Inclúe ramas como topografía, cartografía,  Xeoestatística, Xeomática, fotogrametría, sensoriamento remoto, Procesado Dixital de Imaxes, análise espacial, Base de Datos Espaciais, Catastro Técnico, sistemas de información xeográficos (SIG), cartografía dixital e os sistemas de posición por satélite, como o GPS.

A Xeografía matemática é o berce da tradición espacial da xeografía, debido á súa preocupación pola situación e representación espacial da superficie da Terra. A Xeografía matemática ofrece un marco seguro para a localización, distribución e representación do espazo xeográfico en que están baseados resto das disciplinas xeográficas. Os xeógrafos tradición espacial usar o termo "espacializar" como sinónimo de "mapear" ou "cartografar".

A Xeografía matemática é unha rama da Xeografía que nace coa mesma Xeografía. O pai da Xeografía, Eratóstenes de Cirene, tamén é o pai da Xeografía matemática, este último no seu libro "Geographia" dedica a primeira sección do seu libro para o estudo dos fenómenos resultantes da interacción entre a superficie da terra e do sol e a lúa, xunto con estudos da súa forma, tamén se preocupa coa representación fiel da superficie da Terra. Na segunda parte do libro expón as súas medicións do tamaño da Terra.

Normalmente o contido da Xeografía matemática son os primeiros tratados, nun estudo introdutorio da xeografía, para cubrir a localización da Terra no universo e do sistema solar, movementos da terra, a influencia do sol e da lúa sobre a superficie (punto inevitable e esencial en ramas como a climatoloxía, hidroloxía) e á definición e comprensión dos sistemas de localización como a base para todo o estudo xeográfico.

Nos últimos tempos, a xeografía matemática tornouse máis relevante para o desenvolvemento da sistemas da información xeográfica (SIG). Modelaxe matemática de diversos fenómenos na superficie da Terra a través do SIX, abriu un importante campo da materia, o que permitiu unha maior interacción con outros ramos da xeografía como a hidroloxía, climatoloxía, xeomorfoloxía e xeografía económica.
Javier Carvajal Ferrer

**Francisco Javier Carvajal Ferrer**, nado en Barcelona o 3 de xaneiro de 1926 e finado en Madrid o 14 de xuño de 2013, foi un arquitecto español.
## Traxectoria 
Obtivo o título de arquitecto pola Escola Técnica Superior de Arquitectura de Madrid no ano 1953. Foi catedrátido de Proxectos da ETSAM entre os anos 1965 e 1991. Foi director das escolas de arquitectura de Barcelona e As Palmas.

## Obras destacadas 
*Panteón dos Españois en Roma, Italia (1957).
*Polígono de vivendas en Almendrales, España (1959). 
*Pavillón de España na Expo '63, Nova York, EEUU (1961-1963).
*Zoolóxico de Madrid (1967-1969.

## Premios
2002 Premio Antonio Camuñas de Arquitectura.

## Véxase tamén 
### Ligazóns externas 
*Biografía e proxectos en *soloarquitectura.com* .
Guerra Grande

miniatura|dereita|Oribe, presidente do Uruguai e aliado dos federais arxentinos.

**Guerra Grande** é o nome polo que hoxe é coñecido o conflito que se produciu na área do Río de la Plata entre o 10 de marzo de 1839 e o 8 de outubro de 1851. Os belixerantes foron os brancos do Uruguai, encabezados por Manuel Oribe, aliados dos federais arxentinos, liderados entón por Juan Manuel de Rosas, enfrontados aos colorados, aliados dos unitarios arxentinos. O conflito transcendeu amplamente a colectividade propia das repúblicas platenses e contou coa intervención, diplomática e militar, do Imperio do Brasil, Francia e Gran Bretaña, amais da participación de forzas estranxeiras (italianos de Giuseppe Garibaldi, españois, franceses) algunhas das cales actuaron en condición de mercenarias.

## Véxase tamén 
### Ligazóns externas 
* *La Conclusión de la Guerra Grande: Memorias del Dr. Domingo Ordoñana*
Georg Wittig

**Georg Wittig**, nado o 16 de xuño de 1897 en Berlín (Alemaña) e finado o 26 de agosto de 1987 en Heidelberg (Alemaña), foi un químico e profesor universitario alemán galardoado co Premio Nobel de Química do ano 1979.

## Biografía 
Georg estudou química na Universidade de Tubinga, onde se licenciou en 1924, e posteriormente realizou o doutoramento na Universidade de Marburg en 1926. A partir de 1932 dedicouse á docencia da química na Universidade Técnica de Brunswick e posteriormente pasou polas de Friburgo e Heidelberg, onde foi nomeado catedrático de química orgánica en 1956, cargo que ocupou ata a súa xubilación.

## Investigacións científicas 
Especialista en química orgánica, ideou un método para a síntese de alcenos desde aldehidos e cetonas usando uns compostos chamados iluros de fósforo, o que se coñece como reacción de Wittig. Esta reacción supuxo unha nova vía para a síntese de substancias activas con dobres enlaces mediante o uso de compostos de fósforo en síntese orgánica.

En 1979 foi galardoado co Premio Nobel de Química, compartido con Herbert C. Brown, *polo seu desenvolvemento do uso de compostos de boro e fósforo en reaccións importantes no campo da síntese orgánica*.

## Véxase tamén 
* Premio Nobel de Química
### Ligazóns externas 
* Páxina do Instituto Nobel, Premio Nobel de Química 1979 
* Biografía na páxina do Instituto Nobel 1979 
* Georg Wittig en Biografías y vidas
Roseanne Barr

**Roseanne Cherie Barr**, nada o 3 de novembro de 1952 en Salt Lake City, Utah, é unha actriz, humorista e presentadora de televisión estadounidense.

## Traxectoria 
Barr é coñecida por protagonizar a serie *Roseanne* (1988-1997)pola que gañou un Emmy e un Globo de Ouro, ademais de seis premios People's Choice, tres premios American Comedy, un premio Kids Choice, un GLAAD Media e o premio TV Land. Presentou o seu propio talk show *The Roseanne Show* (1998-2000).
Manuel Oribe

miniatura|dereita|Oribe.
**Manuel Ceferino Oribe e Viana**, coñecido como **Manuel Oribe**, nado en Montevideo o 26 de agosto de 1792 e finado o 12 de novembro de 1857, foi un militar e político uruguaio, presidente constitucional do Uruguai entre 1835 e 1838 e fundador do Partido Nacional de Uruguay.

## Véxase tamén 
### Ligazóns externas 
* *Las Batallas de la Historia rioplatense*
Campo Longo

Como topónimo **Campo Longo** pode referirse a:

;En Galiza
***Campo Longo**, lugar da parroquia de Xaviña, no concello de Coristanco;
***Campo Longo**, lugar da parroquia de Folladela, no concello de Melide;
***Campo Longo**, lugar da parroquia de Vilar, no concello de Pontedeume.

## Véxase tamén
### Outros artigos
Daniela Cicarelli

**Daniella Cicarelli Lemos**, nada en Belo Horizonte o 6 de novembro de 1978, é unha modelo, actriz e presentadora de televisión brasileira. Traballou para MTV Brasil e fixo tamén unha participación na telenovela *As Fillas da Nai*, onde tivo o papel de Larissa. Estivo casada co xogador de fútbol Ronaldo.

## Véxase tamén
Premio Gödel

O **premio Gödel** é un premio que se entrega a autores de artigos relacionados con teoría da computación.

## Historia e características 
O nome do premio débese ao matemático Kurt Gödel, e é outorgado pola *European Association for Theoretical Computer Science* (EATCS) e mais polo *Special Interest Group on Algorithms and Computation Theory da Association for Computing Machinery* (ACM).

Entrégase anualmente desde 1993, xa sexa no STOC (*Symposium on Theory of Computing*), unha das principais conferencias de Norteamérica na área de informática teórica, ou ben no ICALP (*International Colloquium on Automata, Languages, and Programming*), unha das principais conferencias europeas na mesma área. Á parte da distinción, inclúe un bono de 5.000 dólares. Como requisito para recibir o premio, o artigo gañador debe ser publicado nunha revista científica hai todo o máis 14 anos atrás (anteriormente eran só 7 anos).

## Véxase tamén 
### Ligazóns externas 
* Páxina do premio
Enzo Bearzot

**Enzo Bearzot**, nado o 26 de setembro de 1927 en Aiello do Friuli, Udine e finado o 21 de decembro de 2010, foi un futbolista e director técnico de equipos de fútbol italiano.

## Traxectoria 
Foi un destacado centrocampista de diferentes equipos do seu país, e logo do seu retiro tivo unha ampla carreira como adestrador, desembocando no seu maior logro futbolístico cando en 1982 foi o artífice do terceiro campionato mundial de fútbol da Selección Italiana. Aínda que, non gañou títulos de clubs como xogador ou adestrador, o só feito de obter o título do mundo fixo que ingresase de cheo no salón da fama da FIFA, como un dos adestradores campións do mundo.

## Véxase tamén 
### Ligazóns externas 
* Biografía de Enzo Bearzot
Historias con data

***Historias con data*** foi un programa cultural da TVG que se emitiu entre 1989 e 1994.

## Desenvolvemento 
Estaba dirixido e presentado por Xosé Antonio Durán, cada programa trataba sobre un personaxe da cultura ou da historia galega

## Véxase tamén
### Ligazóns externas
**Historias con data*
Alec Baldwin

**Alexander Rae** "**Alec**" **Baldwin III**, nado en Amityville (Nova York) o 3 de abril de 1958, é un actor estadounidense.

## Traxectoria 
Baldwin conseguiu o recoñecemento na televisión polo seu traballo na serie *Knots Landing*, que se emitiu na CBS entre 1984 e 1986, interpretou papeis principais e secundarios en filmes como *Beetlejuice* (1988), *The Hunt for Red October* (1990), *The Aviator* (2004) e *The Departed* (2006) entre outros. A súa actuación no filme de 2003 *The Cooler* serviulle para obter unha candidatura aos Oscar. A partir de 2010 protagoniza xunto con Jack Donaghy a comedia de situación da NBC *30 Rock*. Gañou dous premios Emmy, tres Globos de Ouro e catro Premios Screen Actors Guild. É irmán dos tamén actores Daniel Baldwin, William Baldwin e Stephen Baldwin

## Véxase tamén
Proxenetismo

miniatura|dereita|*Os proxenetas*, de Vermeer.
O **proxenetismo**, que chega ao galego do grego antigo, co significado "*servir de intermediario*", é o acto que consiste en obter beneficios económicos da prostitución doutra persoa.

## Características 
O proxenetismo pode ocorrer mediante a coacción, tanto física canto moral, como tamén espontaneamente, como unha forma de protección á persoa que practica a prostitución diante dos seus clientes. O proxenetismo constitúe, na inmensa maioría dos países, un delito para o cal son prescritas penas de prisión.

## Notas 
## Véxase tamén 
### Ligazóns externas 
* Jean-Gabriel Mancini, *Prostitution et proxénétisme*, Presses universitaires de France, 1962, 126 p.
Victoria de Durango

**Durango**, oficialmente chamada **Victoria de Durango** e tamén coñecida como **Cidade de Durango**, é unha cidade de México, capital do estado de Durango. Atópase no norte da República Mexicana, no Val do Guadiana, situado no centro do estado. No ano 2020, tiña 616.068 habitantes.

Durango é a cidade máis poboada do estado homónimo. Foi fundada o 8 de xullo de 1563 por Francisco de Ibarra co nome de **Villa de Durango**, pola localidade vasca de Durango.

Forma parte do conxunto de cidades e poboacións do "Camiño Real de Tierra Adentro", declarado patrimonio cultural da humanidade pola UNESCO no 2010.

## Notas 
## Véxase tamén 
### Ligazóns externas 
* Páxina oficial
Efebo

miniatura|dereita|Estatua representando un efebo que data do século V a.C.

**Efebo** (do latín *ephebus*, á súa vez do grego antigo, "adolescente") é un termo usado na Grecia Clásica para referirse ao seu uso aos homes atenienses de 18 a 20 anos, que eran instruídos na *efebeia*, unha especie de servizo militar, pois era unha institución que se dedicaba a formar aos futuros cidadáns, adestrando aos efebos nas artes da guerra, ás veces mesmo no campo de batalla. Os novos recrutas constituían unha boa parte das tropas atenienses e dedicábanse fundamentalmente a tarefas de construción de pontes, trincheiras e fortificacións.

## Véxase tamén 
### Bibliografía 
* P. Vidal-Naquet, *Formes de pensée et formes de société dans le monde grec*, Maspéro, 1981.
Ghazal

O ***ghazal*** ou ***ghazel*** é un xénero literario lírico propio das literaturas árabe, persa, turca e urdú. Na literatura árabe trátase dun poema cuxa etimoloxía está emparentada coas ideas de gabanza, afago etc. Da mesma raíz deriva a forma tagazzul, "*compor poesías amorosas*". Conceptualmente o ghazal ten estreita relación co *nasib* (ou tasbib), prólogo amoroso que serve de introdución xunto co rahil (descrición dunha viaxe polo deserto), ao tema panexírico que caracteriza a composición poética chamada *qasida*.

## Véxase tamén 
### Ligazóns externas 
* Historia de la poesía pre-Islámica
Amor cortés

[miniatura|dereita|Amante medieval sendo izado nunha cesta (ilustración do **Codex Manesse** do [século XIV.]]
**Amor cortés** foi un concepto europeo medieval de actitudes, mitos e en definitiva unha etiqueta para enaltecer o amor, e que xerou varios xéneros de literatura medieval, incluíndo a novela.

## Historia e características 
Xurdiu nas cortes ducais e principescas das rexións de cultura occitana, onde se denominaba *fin’amor*, a finais do século XI. En esencia, o amor cortés era unha experiencia contraditoria entre o desexo erótico e a realización espiritual, "*un amor ao mesmo tempo ilícito e moralmente elevado, paixonal e auto-disciplinado, humillante e exaltante, humano e transcendente*".

A expresión "*amor cortés*" foi popularizada por Gaston Paris en 1883, e desde entón ten caído so unha ampla variedade de definicións e usos, sendo mesmo considerado como unha ficción romántica do século XIX. A súa interpretación, orixes e influencia continúan a ser asunto de discusión.

## Notas 
## Véxase tamén 
### Ligazóns externas 
* D'Assunção Barros, *Os trovadores medievais e o amor cortês – reflexões historiográficas*, "Alethéia", UFG, Ano 1, vol.01, n°1, abril/maio de 2008.
Estereoscopia

[miniatura|*Mulleres ollando fotografías esteroscópicas*, pintura de [Jacob Spoel, (1850-1860)]]
[miniatura|Fotografía esteroscópica antiga de [Broadway (Nova York)]]
A **estereoscopia** é calquera técnica capaz de recoller información visual tridimensional ou crear a ilusión de profundidade nunha imaxe. Esa ilusión de profundidade nunha fotografía, filme ou outra imaxe bidimensional créase presentando unha imaxe lixeiramente diferente para cada ollo, e é o cerebro quen se encarga de fundir esas imaxes, como acontece na forma habitual na que os humanos recollen a realidade. Moitas pantallas 3D utilizan este método para transmitiren imaxes, a súa invención débese a Charles Wheatstone en 1838.
Matriarcado

**Matriarcado** é un termo que se aplica, ás veces laxamente, a sociedades nas que existe unha preponderancia da autoridade feminina en aspectos importantes da vida pública ou privada. En antropoloxía enténdese como tal o sistema onde as mulleres teñen o dominio sobre os homes e organizan co seu poder as esferas da vida social. A palabra matriarcado derive da palabra latina *mater*, «nai», así como da palabra grega *archein*, «gobernar».

## O mito do matriarcado en Galiza 
No encontro *Mulleres e antropoloxía en Galicia* no Consello da Cultura Galega en 2019 consideraron que houbo un imaxinario en Galicia de que houbera un matriarcado en Galiza que aínda estaba presente na opinión pública a esa altura.

## Notas 
## Véxase tamén 
### Bibliografía 
*Barfield, Thomas (2000) *Diccionario de Antropología*, Siglo XXI, México.
Two-Timing Touch and Broken Bones

"**Two-Timing Touch and Broken Bones**" é o segundo sinxelo da álbum da banda sueca The Hives *Tyrannosaurus Hives*, editado o 18 de outubro do 2004. A canción aparece no videoxogo *Madden 2005*.

## Listaxe de cancións 
#"Two Timing Touch & Broken Bones"
#"Born to Cry"
#"Little Lil"  
#"Two Timing Touch & Broken Bones" (Vídeo)
Premio Richard Dawkins

[miniatura|Entrega do premio Richard Dawkins 2018 a [Stephen Fry.]]
O **premio Richard Dawkins** é un galardón outorgado anualmente dende o 2003 a unha ou varias persoas pola Alianza Atea Internacional durante a súa conferencia anual, en recoñecemento a un labor destacado en favor do activismo ateo. O premio foi bautizado en honra do científico e militante ateo Richard Dawkins.

## Premiados 
* 2003 — James Randi
* 2004 — Ann Druyan
* 2005 — Penn & Teller
* 2006 — Julia Sweeny
* 2007 — Daniel Dennett
* 2008 — Ayaan Hirsi Ali
* 2009 — Bill Maher
* 2010 — Susan Jacoby
* 2011 — Christopher Hitchens
* 2012 — Eugenie Scott
* 2013 — Steven Pinker
* 2014 — Rebecca Goldstein

## Véxase tamén 
### Ligazóns externas 
* Atheist Alliance International
Juan Navarro Baldeweg

miniatura|dereita|250px|Entrada ó Museo Nacional e Centro de Investigación de Altamira.
**Juan Navarro Baldeweg** , nado en Santander (Cantabria) en 1939, é un arquitecto, pintor e escultor español.

## Traxectoria 
Graduouse en 1965 pola Escola Técnica Superior de Arquitectura de Madrid (ETSAM) da Universidade Politécnica de Madrid, onde tamén se doutorou en 1969. Entre 1959 e 1960 estudou gravado na Escola de Belas Artes de San Fernando. Compaxina a súa carreira como arquitecto co estudo e a práctica da pintura e a escultura.

Nos seus comezos profesionais traballou no estudio do arquitecto Alejandro de la Sota.

En 1974 obtivo unha bolsa da Fundación Juan March para realizar estudos de posgrao no *Center For Advanced Visual Studies* do Instituto de Tecnoloxía de Massachusetts en Cambridge (Massachusetts), onde foi alumno de Gyorgy Kepes.

O seu traballo arquitectónico relaciónase co dos seus contemporáneos Álvaro Siza Vieira e Rafael Moneo.

É membro da Real Academia de Belas Artes de San Fernando e da Academia Europea de Ciencias e Artes.

## Obras destacadas 
### Arquitectura 
* *Casa de la lluvia*, Liérganes, España (1978-1982). 
* Centro de Servizos Sociais e Biblioteca na Puerta de Toledo, Madrid, España (1985-1992). 
* Palacio de Congresos e Exposicións de Salamanca, España (1985-1992). 
* Recinto Feiral en Silleda, Pontevedra (1992). 
* Museo das Covas de Altamira, Santillana del Mar (1995-2000). 
* Centro de Investigación, Museo da Evolución Humana e Pazo de Congresos en Burgos (2000-2009).

### Artes plásticas 
* Instalación *Luz y metales* (1976).
* Serie *Figuras en la copa de cristal*.
* Serie *Manos*.

## Premios 
* 1998 Medalla de Ouro Heinrich Tessenow.
* 2007 Medalla de Ouro ó Mérito nas Belas Artes.
* 2008 Medalla de Ouro da Arquitectura.
* 2012 Premio Tomás Francisco Prieto.

## Notas 
## Véxase tamén 
### Ligazóns externas 
* Juan Navarro Baldeweg en *epdlp.com* .
* Biografía e proxectos en *soloarquitectura.com* .
Big Bang Baby

"**Big Bang Baby**" é un sinxelo da banda estadounidense de rock alternativo Stone Tempe Pilotes, editado en marzo de 1996 como parte do seu álbum *Tiny Music... Songs from the Vatican Gift Shop*. Acadou o posto 28 na lista *Billboard Hot 100 Airplay*, o número 1 na *Billboard Mainstream Rock Tracks* e o 2 na *Modern Rock Tracks*. "Big Bang Baby" tamén apareceu no recompilatorio de garndes éxitos da banda *Thank You*.

## Listaxe de cancións 
#Big Bang Baby
#Adhesive
#Daisy
Mischa Barton

**Mischa Anne Marsden Barton**, nada o 24 de xaneiro de 1986 en Londres, é unha modelo e actriz irlando-británico-estadounidense.

## Traxectoria 
Comezou a actuar aos oito anos no teatro, a súa primeira aparición nun filme foi en *Lawn Dogs* (1997) pero Barton é coñecida sobre todo polo papel de Marissa Cooper na serie de televisión norteamericana *The O.C.* (2003-2007).

## Véxase tamén 
### Ligazóns externas 
* *Website* de Mischa Barton
* *Website* oficial de *The O.C.*
* *The O.C. online*
* Páxina oficial da película *You and I* (en inglés)
* Mischa Barton Experience (*fansite*)
José Dionisio Valladares Gómez

**José Dionisio Valladares Gómez del Río y Rozas**, nado en Graba (Silleda) o 23 de xuño de 1787 e finado o 23 de marzo de 1864, foi un político galego.

## Biografía 
[miniatura|Igrexa da parroquia de [Graba, Silleda|Graba, patria do ilustre Valladares.]]
Estudou no seminario da cidade de Lugo, onde cursos Latinidade, Lóxica, Metafísica e Filosofía Moral. Tras finalizar os estudos en Lugo, trasladouse á Universidade de Santiago de Compostela, onde faría a carreira de Leis co grao de Bacharel nemine discrepante.

Co estoupido da Guerra xorde na Universidade compostelá un movemento patriótico, que deu como resultado a creación dunha compañía formada por estudantes contra a invasión das tropas francesas, denominado Batallón Literario, composto por ao redor 1.200 homes, entre cadetes e oficiais, encadrados en seis compañías e baixo as ordes do brigadier Don Juan Ignacio Armada Caamaño Ibáñez de Mondragón e Salgado de Sotomayor, marqués de Santa Cruz de Rivadulla. O 18 de xullo o batallón incorpórase no exército mandado polo xeneral Joaquín Blake, onde formaron a vangarda xunto aos voluntarios navarros.

Valladares foi abandeirado no batallón así como un dos primeiros que se alistou.

En outubro de 1817 casou con María de la Concepción Núñez Morciego na capela de don Pedro María de Cisneros, Conde de Ximonde. Ela era filla de José Núñez, avogado de Santiago de Compostela e Vilancosta, e de Teresa Morciego y Población (nada en Rioseco, Valladolid). Xuntos tiveron 10 fillos: Jacoba, Petra, Marcial, Prima, Segunda, Isabel, Avelina, Sergio, Engracia e Luísa.

## Véxase tamén 
### Bibliografía
Carlos Ferrater

**Carlos Ferrater i Lambarri**, nado en Barcelona o 22 de novembro de 1944, é un arquitecto español. Dende 1971 traballa no seu estudio profesional en Barcelona. No ano 2006 forma a sociedade Office of Architecture in Barcelona S.L. (**OAB**) con Xavier Martí, Lucía Ferrater e Borja Ferrater.

## Traxectoria 
Obtivo o título de arquitecto pola Escola Técnica Superior de Arquitectura de Barcelona en 1971 e o doutoramento en 1987 coa tese *Obra singular: proceso continuo*. É membro da Real Academia de Belas Artes de Sant Jordi. Foi director da IV Bienal de Arquitectura Española.

## Obras destacadas 
* Vila Olímpica do Val de Hebrón.
* *Hotel Rey Juan Carlos I*.
* Xardín Botánico de Barcelona.
* Auditorio e Pazo de Congresos de Castellón.

## Premios 
* Premio Bonaplata
* Premio Ciudad de Barcelona
* Premio Década.
* Premio Ciudad de Madrid
* Premio Nacional de Arquitectura de España en 2009.

## Véxase tamén 
### Bibliografía  
**2G* número 32; Carlos Ferrater.
* *El Croquis* número 70; Arquitectura española.

### Ligazóns externas 
* Páxina web oficial.
* Biografía e proxectos en *soloarquitectura.com* .
Juan de Araujo

**Juan de Araujo**, nado en Villafranca en 1646 e finado en Sucre en 1712, foi un músico e compositor do Barroco americano, período tamén coñecido como música virreinal americana. Contra o 1670 foi nomeado mestre de capela na Catedral de Lima. Posteriormente viaxou a Panamá e probabelmente tamén a Guatemala. De volta no Perú, foi contratado como mestre de capela da Catedral de Cuzco, e en 1680 da Catedral de Sucre, onde permanece até a súa morte.

## Véxase tamén 
### Ligazóns externas 
* Juan de Araujo na *Biblioteca Coral de Dominio Público* (CPDL)
Sardiñeiro de Abaixo, Sardiñeiro, Fisterra

**Sardiñeiro de Abaixo** é un lugar da parroquia de Sardiñeiro, no concello coruñés de Fisterra. Segundo o IGE do 2009 tiña 521 habitantes (251 homes e 270 mulleres).

## Lugares e parroquias
### Lugares de Sardiñeiro
### Parroquias de Fisterra
Guerrilla Girls

miniatura|As Guerrilla Girls levan máscaras de gorila cando fan aparicións en público.
**Guerrilla Girls** foi un colectivo de artistas feministas radicais orixinado en Nova York en 1984 e denominado así por usar tácticas de guerrilla para promover a presenza da muller na arte.

## Traxectoria 
O seu primeiro traballo foi despregar pósters nas rúas de Nova York para denunciar o desequilibrio de xénero e racial dos artistas representados en galerías e museos. Ao longo dos anos, expandiron o seu activismo a Hollywood e a industria do cinema, a cultura popular, os estereotipos de xénero e a corrupción no mundo da arte.

Os membros do grupo orixinario sempre levaban máscara de gorila e, ocasionalmente, minisaias e medias de rede. Comentaban que ninguén na súa contorna (nin familias, nin compañeiros, nin maridos) coñecía a súa identidade, a excepción feita, dicían ironicamente, dos seus respectivos peiteadores. E a verdade é que, ademais da súa misteriosa identidade, descoñécese cantas persoas formaban o seu grupo. Con todo, as Guerrilla Girls americanas tiveron as súas imitacións e compañeiras en Francia e tamén en Inglaterra.

## Véxase tamén 
### Ligazóns externas 
*Sitio web de Guerrilla Girls
Te Atua mou e

***Te Atua mou e***, *Deus é a verdade* en galego, é o himno nacional das Illas Cook, adoptado oficialmente como a 16ª emenda á Constitución das Illas Cook fixada pola Lei 9 de 1980-1981 en substitución de *God Defend New Zealand*.
O texto escribiuno Pa Tepaeru Terito Ariki e a música é de Tom Davis.

## Letra oficial
:Te Atua mou e
:Ko koe rai te pu
:O te pā enua e
:Akarongo mai
:I to mātou nei reo
:Te kapiki atu nei
:Paruru mai
:Ia mātou nei
:Omai te korona mou
:Kia ngateitei
:Kia vai rai te aroa
:O te pā enua e
## Tradución ao galego 
:Deus é a verdade
:ti es o rexedor
:do noso país
:por favor escoita
:as nosas voces
:chamándote
:para protexer e guiarnos
:dándonos a túa coroa de verdade
:para que teñamos éxito
:e o amor e a paz reinen por sempre
:no noso amado país
Suarriba

Como topónimo **Suarriba** pode referirse a:

;En Galiza
***Suarriba**, lugar da parroquia de Castromaior, no concello de Abadín;
***Suarriba**, lugar da parroquia de Sardiñeiro, no concello de Fisterra;
***Suarriba**, lugar da parroquia do Burgo, no concello de Muras;
***Suarriba**, lugar da parroquia do Ermo, no concello de Ortigueira;
***Suarriba**, lugar da parroquia de Somede, no concello das Pontes de García Rodríguez;
***Suarriba**, lugar da parroquia das Somozas, no concello das Somozas.

## Véxase tamén
### Outros artigos
Patrick Hutchinson

***Patrick Hutchinson***, máis coñecido coma **Hutch**, e un enxeñeiro de son e membro da banda Queens of the Stone Age nos seus concertos. Joshua Homme, o líder da banda, considérao o seu "road brother" (irmán da estrada) dende que os dous colaboraron na banda de desert rock Kyuss.

## Biografía 
Hutch naceu e medrou en Halifax, Nova Scotia e traballou con varias bandas de punk rock durante os anos 80, antes de ser contratado para sonorizar a Kyuss. Despois da desaparición da banda, o guitarrista Josh Homme levouno para o seu novo proxecto, Queens of the Stone Age. Hutch foi o responsable de recrutar ao seu amigo Dave Catching para a banda como guitarrista de xira en 1998, e comezando así a relación profesional con Homme que culminaría posteriormente con *The Desert Sessions* e continúa con Eagles of Death Metal.

A banda debe gran parte do seu son en directo a Hutch, que tamén contribúe co piano e coas voces ao seu repertorio. Á vez que traballa con Queens of the Stone Age, tamén é técnico de son doutros grupos, coma Eagles of Death Metal, The Raconteurs e Them Crooked Vultures.
Rachel Bilson

**Rachel Sarah Bilson**, nada nos Ánxeles (California) o 25 de agosto de 1981, é unha actriz estadounidense.

## Traxectoria 
Bilson é filla do guionista de televisión Danny Bilson e por influxo seu comezou a aparecer en anuncios para a televisión, a partir de 2003 comezou a aparecer en episodios de *Buffy the Vampire Slayer* e *8 Simple Rules for Dating My Teenage Daughter*, facéndose coñecida pola súa interpretación de Summer Roberts na serie *The O.C.* (2003-2007). Bilson fixo a súa primeira aparición no cinema en 2006 con *The Last Kiss*, actuando tamén no filme de 2008 *Jumper*.
Jack Benny

**Jack Benny**, nado como **Benjamin Kubelsky** o 14 de febreiro de 1894 en Chicago e finado o 26 de decembro de 1974 en Beverly Hills, foi un humorista e actor estadounidense.

## Traxectoria 
Benny foi unha das personalidades estadounidenses do entretemento máis recoñecidas do século XX, permanecendo activo 39 anos tanto na radio, na televisión e no cine, os seus programas de radio e máis tarde de televisión foron inmensamente populares desde a década de 1930 ata a de 1960 e foron unha das influencias fundacionais da comedia de situación. Comezou a estudar o violín aos seis anos, e ese instrumento converteuse nun dos seus trazos característicos, a partir de 1911 tocábao en vodeviles da súa cidade natal e ao ano seguinte formou un dúo coa pianista Cora Salisbury. Participou na primeira guerra mundial onde adoitaba entreter ás tropas co seu violín, logo da guerra seguiu a actuar en vodeviles e en 1929 interveu no seu primeiro filme *The Hollywood Revue of 1929*, un dos primeiros filmes sonoros. Foi co programa *Jack Benny Program* cando se converteu nunha figura coñecida en todo o país, emitiuse na radio desde 1932 ata 1955 e na televisión de 1950 ata 1965.

## Véxase tamén
Alex Carapetis

**Alex Carapetis**, nado en 1982 en Adelaide, Australia, é un batería coñecido por ter tocado coa banda de rock industrial estadounidense Nine Inch Nails.

## Traxectoria 
Carapetis comezou a tocar a batería aos nove anos. Despois de estudar jazz no Adelaide Conservatorium durante un ano no 2000 trasladouse a Sydney para continuar a súa carreira musical. Entre os anos 2004 e 2005 xirou con Jimmy Barnes por Australia e Nova Zelandia e en xullo do 2005 tocou con Delta Goodrem na ''Delta's Visualise Tour*. Tamén traballou con Ian Moss, Diesel, Nathan Cavaleri e Teenager.

No mes de outubro do 2005 Trent Reznor contratou a Carapetis para xirar con Nine Inch Nails debido aos problemas de súde de Jerome Dillon. A súa elección foi unha sorpresa para moitos seareiros xa que non era moi coñecido nesas datas e nunca antes traballara coa banda. En decembro do 2005 foi substituído polo antigo batería Josh Freese.

Alex foi o batería de xira de Julian Casablancas, vocalista de The Strokes, na súa xira de promoción do seu álbum en solitario *Phrazes for the Young*.

Carapetis é tamén un dos dous baterías, o outro é Dominic Howard de Muse, no grupo Vicky Cryer, que editou o seu primeiro álbum, *The Synthetic Love of Emotional Engineering*, en abril de 2013.

O seu último proxecto é a banda Julian Casablancas + The Voidz. O seu traballo de estrea, *Tyranny'', foi publicado o 23 de setembro de 2014.
Stef Kamil Carlens

**Stef Kamil Carlens** (nado o 27 de setembro de 1970 en Schoten, Bélxica) é o líder da banda belga Zita Swoon e foi cofundador, xunto con Tom Barman, de dEUS, onde tocaba o baixo e facía segundas voces. Deixou a banda en 1996 para concentrarse en Zita Swoon, que fundara en 1991 co batería Aarich Jespers.
Zabranjeno Pušenje

**Zabranjeno Pušenje** (*Prohibido fumar* en serbocroata) foi un grupo musical de Saraxevo, intimamente relacionado co movemento cultural do Novo Primitivismo que se deu polos Balcáns e o programa satírico de radio, e logo televisión, *Top Lista Nadrealista*, do que algúns membros foron partícipes. Foron un dos grupos máis populares de Iugoslavia no anos oitenta.

A banda naceu en 1981 en Saraxevo, ao abeiro do punk rock e do new wave do momento, facendo un garage rock con influencias folk. Gravaron catro álbums até a chegada da Guerra de Bosnia.
Logo, a parte do grupo serbia seguiu tocando en Belgrado, inicialmente co mesmo nome, despois baixo o nome de No Smoking Orchestra, e a parte bosníaco-croata seguiu tocando co nome de Zabranjeno Pušenje no Zagreb.
Guerrero

**Guerrero** pódese referir a:

## Lugares 
;**Na Arxentina
* Guerrero, localidade da Provincia de Jujuy;
* Centro Guerrero, localidade da Provincia de Buenos Aires.

;**En México
* Estado de Guerrero, no suroeste de México;
* Guerrero,  municipio do Estado de Chihuahua.
Blue

"**Blue**" é un sinxelo da banda estadounidense de rock alternativo A Perfect Circle, editado o 27 de xullo do 2004 como parte do seu álbum *Thirteenth Step*. A canción foi posteriormente remesturada co título "Blue (Bird Shake Mix)" por James Iha e Geoff Sanoff para o CD/DVD de 2004 *aMOTION*.
Faith (álbum de The Cure)

***Faith*** é o terceiro álbum da banda inglesa The Cure, editado o día 10 de abril de 1981. A súa temática xira ao redor da falta de fe do líder do grupo, Robert Smith, e o seu empeño por atoparse con ela.

*Faith* foi relanzado o 25 de abril de 2005 como parte das series *Deluxe* da discográfica Universal. A nova edición, con dous CDs, inclúe unha versión remasterizada do LP original, e a canción "Carnage Visors" no primeiro CD, e unha colección de demos, canciones ao vivo e o sinxelo "Charlotte Sometimes", que non fou incluído en ningún dos álbums da banda no segundo CD.

## Listaxe de cancións
Never Seen the Light of Day

***Never Seen the Light of Day*** é o cuarto álbum da banda sueca de garage rock Mando Diao, editado en Suecia o 22 de outubro do 2007 polo selo EMI. Foi gravado no ano 2007, mentres a banda se atopaba no medio dunha extensa xira por todo o mundo. Foi bautizado *Never Seen The Light Of Day* (nunca vista a luz do día) porque a banda cría que non sería editado, e, polo tanto, que non vería a luz do día.

## Listaxe de cancións 
# "If I Don't Live Today, Then I Might Be Here Tomorrow" - 2:00
# "Never Seen the Light of Day" - 4:12
# "Gold" - 3:54
# "I Don't Care What the People Say" - 1:51
# "Mexican Hardcore" - 4:37
# "Macadam Cowboy" - 1:42
# "Train On Fire" - 2:52
# "Not A Perfect Day" - 2:54
# "Misty Mountains" - 2:24
# "One Blood" - 6:42
# "Dalarna" - 7:54
O Peto

O topónimo **O Peto** pode referirse a:

;En Galiza
***O Peto**, lugar da parroquia de Felmil, no concello de Begonte;
***O Peto**, lugar da parroquia de Vilar de Vacas, no concello de Cartelle;
***O Peto**, lugar da parroquia de San Xurxo de Asma, no concello de Chantada;
***O Peto**, lugar da parroquia de Campolongo, no concello de Negreira;
***O Peto**, lugar da parroquia de Osoño, no concello de Vilardevós.

## Véxase tamén
### Outros artigos
****O Peto***, voceiro sindical publicado a partir de 1977. Órgano de expresión do sindicato da banca UTBG (integrado na ING).https://egu.xunta.gal/gl/termo/167093/peto-o *GEG*
White Blood Cells

***White Blood Cells*** é o terceiro álbum da banda estadounidense de garage rock The White Stripes, editado o 3 de xullo do 2001 a través do selo Sympathy for the Record Industry. O disco foi reeditado no ano 2002 despois de que a banda asinase un ontrato co selo V2 Records.

*White Blood Cells* foi listada como unha das 50 gravacións máis importantes da década polo programa *All Songs Considered* da emisora estadounidense National Public Radio. A páxina web Rockfeedback situouno no posto 7 da súa lista dos mellores álbums da década.

## Listaxe de cancións 
## Notas
Steady Diet of Nothing

***Steady Diet of Nothing*** é o segundo álbum da banda estadounidense de post-hardcore Fugazi, editado en xullo de 1991 polo selo Dischord Records. O título (que podería traducirse como "dieta constante da nada") está collido dunha cita do cómico estadounidense Bill Hicks.

O álbum en xeral é máis político que calquera das demais edicións de Fugazi. Seis meses antes da edición do álbum, Dischord Records tiña encargadas xa sobre 160.000 copias do álbum.

## Listaxe de cancións
Interpol (álbum)

***Interpol*** é o cuarto álbum da banda estadounidense de post-punk revival Interpol, editado o 7 de setembro do 2010 a través do selo Matador Records. O tema "Lights" foi editado como descarga dixital de balde a través da páxina da banda en maio do 2010, e no mes de xuño aparecería o seu vídeo musical. O baixista Carlos Dengler deixou o grupo pouco tempo despois de que o álbu estivese listo. O seu sinxelo principal, "Barricade", lanzouse en agosto do 2010.

## Listaxe de cancións 
Todos os temas compostos por Interpol.
# "Success" - 3:28
# "Memory Serves" - 5:03
# "Summer Well" - 4:05
# "Lights" - 5:38
# "Barricade" - 4:11
# "Always Malaise (The Man I Am)" - 4:15
# "Safe Without" - 4:41
# "Try It On" - 3:42
# "All of the Ways" - 5:18
# "The Undoing" - 5:11
Mutations

***Mutations*** é o sexto álbum de estudio do músico estadounidense de rock alternativo Beck, editado o 3 de novembro de 1998 polo selo Geffen Records. A pesar de ter menos éxitos nas listas que o seu predecesor *Odelay*, *Mutations* estableceu a Beck como un artista ecléctico e innovador pola súa mestura de xéneros, incluíndo tropicalia, bossa nova, country e blues. O álbum gañou o Grammy ao mellor álbum de música alternativa.

## Listaxe de cancións 
Todos os temas por Beck Hansen.

# "Cold Brains" – 3:41
# "Nobody's Fault but My Own" – 5:02
# "Lazy Flies" – 3:44
# "Canceled Check" – 3:14
# "We Live Again" – 3:05
# "Tropicalia" – 3:20
# "Dead Melodies" – 2:36
# "Bottle of Blues" – 4:56
# "O Maria" – 3:59
# "Sing It Again" – 4:19
# "Static" – 11:20
#* Inclúe a canción oculta "Diamond Bollocks".
Puzzle (álbum)

***Puzzle*** é o cuarto álbum da banda escocesa de rock alternativo Biffy Clyro, editado o 4 de xuño do 2007 no Reino Unido polo selo 14th Floor. Trátase do seu primeiro álbum dende que deixaron Beggars Banquet (aínda que no seu libreto apareza o logo da discográfica).

O álbum acadou o posto 2 na lista británica de álbums e foi aclamado pola crítica, sendo elixido o mellor álbum do 2007 polas revistas *Kerrang!* e *Rock Sound*. En Irlanda conseguiu o posto 17. No Reino Unido foi certificado ouro e vendeu sobre 220.000 copias, chegando ás 300.000 en todo o mundo.

## Listaxe de cancións 
Cancións e letras escritas por Simon Neil e música composta por Biffy Clyro.
# "Living Is a Problem Because Everything Dies" - 5:18
# "Saturday Superhouse" - 3:19
# "Who's Got a Match?" - 2:23
# "As Dust Dances" - 4:34
# "A Whole Child Ago" - 3:07
# "The Conversation Is..." - 3:40
# "Now I'm Everyone" - 3:50
# "Semi-Mental" - 3:22
# "Love Has a Diameter" - 3:53
# "Get Fucked Stud" - 3:37
# "Folding Stars" - 4:15
# "9/15ths" - 2:46
# "Machines" - 3:56
Lori Black

**Lori Black**, tamén coñecida como **Lorax**, nada o 9 de abril de 1954 en Santa Monica (California), é unha baixista estadounidense coñecida por tocar nas bandas Clown Alley e Melvins. Lori é filla da actriz Shirley Temple e do empresario Charles Alden Black.

Cando os Melvins se separaron temporalmente a finais de 1987, o baixista Matt Lukin deixou a banda para formar Mudhoney. Os Melvins substituírono por Lori Black. Nesa época Black saía con Buzz Osborne, líder do grupo. As súas primeiras gravacións apareceron no álbum de 1989 *Ozma*. Black tamén aparece acreditada na estrea de Melvins cun gran selo, *Houdini* (1993), aínda que Osborne ten dito que Black non toca nel.

## Notas 
## Véxase tamén 
### Ligazóns externas 
* Páxina oficial dos Melvins
John Noble

**John Noble**, nado en Port Pirie o 20 de agosto de 1948, é un actor de cinema e televisión australiano, e director teatral de máis de oitenta obras.

## Filmografía 
## Véxase tamén 
### Ligazóns externas 
* Páxina oficial
EPOXI

**EPOXI** é unha misión espacial non tripulada da NASA, dirixida pola Universidade de Maryland, que usa a sonda espacial Deep Impact, tras a finalización da súa misión principal. Esta misión estudará planetas extrasolares e visitará un novo cometa. O cometa elixido en primeiro lugar foi o chamado cometa Boethin, pero ante a imposibilidade de localizalo por parte dos astrónomos finalmente decidiuse dirixilo cara ao cometa Hartley 2.

## Véxase tamén 
### Ligazóns externas 
* EPOXI, páxina principal
¿Imos aló?

***¿Imos aló?*** foi un programa da Televisión de Galicia concibido como un curso de lingua galega que se emitiu en 1989 e 1990.

## Desenvolvemento
Para a realización do programa a Televisión de Galicia, en colaboración coa Dirección Xeral de Política Lingüística da Xunta de Galicia, convocou un concurso de proxectos para a emisión dun curso de galego no que saíu gañador o presentado por Vídeo Voz TV dirixido e guionizado por Siro . Neste curso varios profesores achegan por medio de monicreques (Antía, Xurxo, Leonardo e don Severo), deseñados por Siro López, leccións para a aprendizaxe da lingua aos telespectadores. En 1990 realizouse unha segunda parte do concurso.

## Notas 
## Véxase tamén 
### Ligazóns externas
* Vídeo do primeiro capítulo do curso, TVG
Santiago Sierra

**Santiago Sierra**, nado en Madrid en 1966 é un artista plástico español. Licenciado en Belas Artes pola Universidade Complutense de Madrid, desde 1995 reside en México, onde ampliou a súa formación na Escola de San Carlos da Universidade Autónoma de México. Foi galardoado co Premio Nacional de Artes Plásticas de España en 2010, mais rexeitou o premio.

## Traxectoria 
Expuxo en museos, centros de arte e galerías de todo o mundo, como no Museo Kiasma de Arte Contemporánea ARS 01 (Helsinqui), no Kunstwerke (Berlín), na Kunsthaus Bregenz (Austria) ou no PS1 do MOMA (Nova York). A arte de Sierra, cargada de reivindicacións sociais e políticas desde os seus comezos, tenta evidenciar o absurdo das relacións de poder establecidas e destacar os problemas que carrexa para a poboación a economía capitalista. A produción de Sierra baséase, non nunha soa técnica, senón que xoga cun amplo espectro delas: fotografía, vídeo, música, ou elementos cotiáns cos que forma impresionantes instalacións que logo convidan a unha profunda reflexión sobre o mundo que nos rodea.

Sobre a súa obra, Pablo España sinalou que "presenta os mecanismos de dominación de forma moi crúa, pero hai outras cousas a ter en conta como a frustración e a decepción da promesa do pracer estético". A súa obra sinala unha crítica social, sen efectos paliativos. Controvertido, destacan a súa montaxe dunha sinagoga convertida en cámara de gas (*245 metros cúbicos*, Alemaña, 2006), ou *Liña de 250 cm tatuada sobre 6 persoas remuneradas* (Cuba, 1999, sobre excluídos sociais).

### Polémica sobre o Premio Nacional de Artes Plásticas de España 
En 2010 foi galardoado co Premio Nacional de Artes Plásticas de España que concede o Ministerio de Cultura "pola súa obra crítica, que reflexiona sobre a explotación e a exclusión das persoas, e xera un debate sobre as estruturas de poder, tal e como se manifesta nos seus diversos proxectos desenvolvidos ó longo de dúas décadas". Sierra rexeitou ó día seguinte o premio nunha carta á ministra de Cultura aducindo que "os premios se conceden a quen realizou un servizo, por exemplo a un empregado do mes" e que o "premio instrumentaliza en beneficio do estado o prestixio do premiado", terminando con "o Estado non somos todos: O Estado son vostedes e os seus amigos. Por tanto, non me conten entre eles, pois eu son un artista serio. Saúde e Liberdade!"  Na carta detalla ademais as súas principais críticas ó Estado, "Un estado que participa en guerras dementes aliñado cun imperio criminal. Un estado que doa alegremente o diñeiro común á banca. Un estado empeñado no desmonte do estado de benestar en beneficio dunha minoría internacional e local"  Amigos do artista contestaron dicindo que o seu traballo do 2003 foi un simple encargo laboral, non un premio.

## Notas 
## Véxase tamén 
### Ligazóns externas 
* Santiago Sierra na Fundación NMAC - Vejer de la Frontera (Cádiz)
* Nota de prensa no Ministerio de Cultura
Stand by Your Man

"**Stand by Your Man**" é unha canción escrita a catro mans entre Tammy Wynette e Billy Sherrill e gravada orixinalmente por Tammy Wynette coa compañía discográfica Epic Records. Saíu coma un sinxelo en setembro de 1968 no mercado estadounidense. Converteuse no tema de maior éxitor da longa carreira de Wynette e nun dos máis versionados na historia da música country. É o tema número un da listaxe de éxitos da CMT a propósito do *Top 100 Country Music Songs*.

## Véxase tamén 
### Ligazóns externas 
* *Stand by your man*, no YouTube.
Rolodex Propaganda

"**Rolodex Propaganda**" é unha canción da banda estadounidense de post-hardcore At the Drive-In, editado o 4 de decembro do 2000 como segundo sinxelo do seu derradeiro álbum, *Relationship of Command*. O tema conta coa colaboración de Iggy Pop facendo voces nos coros.

## Listaxe de cancións 
# "Rolodex Propaganda" (album version) – 2:55
# "Extracurricular" – 4:00
# "One Armed Scissor" (Lamacq version) – 3:53
Invalid Litter Dept.

"**Invalid Litter Dept.**" é unha canción da banda estadounidense de post-hardcore, At the Drive-In, editado o 12 de marzo do 2001 como terceiro sinxelo do seu álbum *Relationship of Command*. Foi lanzado en varios formatos internacionais.

A letra do tema e o seu vido musical trata dos asasinatos e as violacións de mulleres en Ciudad Juárez. A cidade atópase ao outro lado da fronteira de El Paso, Texas, o fogar da banda. A canción critica explicitamente aos "federales" (como é coñecida a policía mexicana), pola súa falta de resposta e estes casos.

## Listaxe de cancións 
### CD Estados Unidos e Australia
# "Invalid Litter Dept."
# "Initiation" (Lamacq Version)
# "Quarantined" (Lamacq Version)
# "Take Up Thy Stethoscope and Walk" 
# "Metronome Arthritis"

### 7" Reino Unido
# "Invalid Litter Dept." – 6:07
# "Initiation" (Lamacq version) – 3:36

### CD1 Reino Unido
# "Invalid Litter Dept." – 6:07
# "Initiation" (Lamacq version) – 3:36
# "Quarantined" (Lamacq version) – 5:54

### CD2 Reino Unido
# "Invalid Litter Dept." – 6:07
# "Take Up Thy Stethoscope and Walk" – 5:05
# "Metronome Arthritis" – 4:03
# "At the Drive-In TV Ad" (vídeo protagonizado por Michael Diamond)
Universidade de Maryland

A **Universidade de Maryland** é a universidade máis representativa do sistema público universitario de Maryland. Está situada na localidade de College Park, no condado de Prince George, preto de Washington DC, nos Estados Unidos. Fundada en 1856, a universidade é, segundo os autores das ''Greene's Guides'' (2001), unha das máis destacadas do país. A súa situación convértea nun lugar privilexiado, xa que por acharse tan preto da capital federal, estabelecéronse equipos conxuntos da universidade e o goberno federal.

## Véxase tamén 
### Ligazóns externas 
* Páxina da Universidade